7. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ, ΔΗΜΟΣΙΩΝ ΕΡΓΩΝ, ΕΜΠΟΡΙΚΗΣ  ΝΑΥΤΙΛΙΑΣ ΚΑΙ  ΕΡΓΑΣΙΑΣ, Αριθ. 50123/5059 της 22/24 Δεκ. 1947. Περί αναπροσαρμογής των κατωτάτων και ανωτάτων ορίων εφ’ άπαξ αποζημιώσεως εργατικών ατυχημάτων. Έχοντες υπ’ όψει: α)Το άρθρον 7 του Νόμου 1224/1944. β)Τας διατάξεις του Νόμου 19/1944. γ)Το Β.Δ. της 24/7/1920 «περί ευθύνης προς αποζημίωσιν των εξ ατυχήματος εν τη εργασία παθόντων εργατών ή υπαλλήλων», ως ετροποποιήθη και συνεπληρώθη μεταγενεστέρως. δ)Τας από της 11/11/1944 οικονομικάς, νομισματικάς κ.λ.π. συνθήκας και τας έκτοτε αναπροσαρμογάς δι’ υπουργικών αποφάσεων ή άλλως των μισθών και ημερομισθίων των πάσης φύσεως μισθωτών και ε)Γνώμην του Συμβουλίου Εργασίας, αποφασίζομεν: Ορίζομεν τα προβλεπόμενα υπό του άρθρου 1 του Νόμου 4705/1930 ανώτατα και κατώτατα όρια εφ’ άπαξ αποζημιώσεως εργατικών ατυχημάτων περί ων το Ν.Δ. της 24 Ιουλίου 1920 «περί κωδικοποιήσεως των Νόμων περί ευθύνης προς αποζημίωσιν των εξ ατυχήματος εν τη εργασία παθόντων εργατών ή υπαλλήλων». Το άρθρ. 1 του Νόμ. 4705/1930 τροποποιούν το άρθρ. 3 του Β.Δ. της 24 Ιουλ./25 Αυγ. 1920 περιελήφθη εν αυτώ (ανωτ. αριθ. 2). α)Των μεν από της 11 Νοεμβρίου 1944 μέχρι της 31 Ιανουαρίου 1946 επισυμβάντων ατυχημάτων, εφ’ ων δεν εξεδόθη τελεσίδικος απόφασις ή δεν έλαβε χώραν συμβιβασμός εις το 100πλάσιον. β)Των δε από της 1ης Φεβρουαρίου 1946 μέχρι της δημοσιεύσεως της παρούσης επισυμβάντων ατυχημάτων, εφ’ ων δεν εξεδόθη τελεσίδικος απόφασις ή δεν έλαβε χώραν συμβιβασμός εις το 130πλάσιον και γ)Τέλος προκειμένου περί των από της δημοσιεύσεως της παρούσης και εφεξής ατυχημάτων εις το 150πλάσιον. Η παρούσα απόφασις δεν έχει εφαρμογήν δια τα μέχρι της δημοσιεύσεως αυτής λαβόντα χώραν εργατικά ατυχήματα, δια τα οποία ο Ασφαλιστικός Οργανισμός Κινδύνων Πολέμου (ΑΟΚΠ) δι’ ειδικών Νόμων ανεδέχθη την ευθύνην του εργοδότου προς αποζημίωσιν καταβάλλων ποσόν εφ’ άπαξ ανεξαρτήτως των αποδοχών του παθόντος. Σελ. 324(α) ΞΓ-80 